Криминология
Криминология [латынча. krimen (criminis) – кылмыш жана ...логия] – кылмыштуулуктун пайда болушун, өнүгүү мыйзам ченемин, кылмыштуулукка байланышкан процесстер жана алардын түрлөрүн, коомдук көрүнүштөрүн изилдөөчү илим. Криминология кылмыштуулукка тиешелүү болгон жалпы илимий методдор (логикалык ой жүгүртүү, анализ, синтез, индукция, дедукция, моделдештирүү, аналогия ж. б.) менен бирге анкета жүргүзүү, интервью алуу, документтер менен таанышуу, аны изилдөө, байкоо жүргүзүү ж. б. ыкмаларды колдонот.

Колдонулган адабияттар
 “Кыргызстан” улуттук энциклопедиясы: 4-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2012. 832 бет, илл. ISBN 978 9967-14-104 -9